

**Výročná správa za účtovné obdobie**

**1. 1. - 31. 12. 2014**

**Názov účtovnej jednotky: Mesto Vysoké Tatry**

**Sídlo: Mestský úrad Starý Smokovec**

**062 01 Vysoké Tatry**

**Štatutárny orgán: Ing. Ján Mokoš, primátor**

Vyhotovené dňa: 19. 06. 2015 Podpis štatutárneho orgánu:

\_\_\_\_\_\_\_\_\_\_\_\_\_\_\_\_\_\_\_\_\_\_

Podpis osoby zodpovednej za

vyhotovenie výročnej správy:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Identifikačné údaje:

**Názov účtovnej jednotky: Mesto Vysoké Tatry**

**Sídlo: Mestský úrad Starý Smokovec**

**062 01 Vysoké Tatry**

**IČO: 326585**

**Právna forma: obec**

**Štatutárny orgán: Ing. Ján Mokoš, primátor**

|  |
| --- |
| Mesto Vysoké Tatry, ako súčasť moderného, dynamicky sa rozvíjajúceho a manažovaného regiónu. Jeho cieľom je stať sa centrom európskeho významu, byť iniciátorom a koordinátorom rozvojových projektov v oblasti cezhraničnej spolupráce a spolupráce horských oblastí doma a v zahraničí, byť miestom pre kvalitný život svojich obyvateľov a prinášať nevšedné zážitky svojim návštevníkom, posilniť a rozvíjať špecifické väzby medzi jednotlivými významnými regionálnymi centrami (Poprad, Kežmarok, Levoča, Spišská Nová Ves, Stará Ľubovňa).  Vysoké Tatry sú právom najnavštevovanejšou lokalitou Slovenska. Je až unikátne, že sa človek dostane vo veľmi krátkom čase z civilizovanej krajiny do vysokohorského prostredia s typickým reliéfom hôr, jedinečnou flórou a faunou. Rovnako to pre relaxáciu a rekreáciu využívajú turisti, ako pre liečbu chorôb dýchacích ciest pacienti.  Ľudia teda prichádzajú do Vysokých Tatier za oddychom, za zdravím. Prichádzajú do najstaršieho slovenského národného parku, v ktorom platia presné pravidlá pohybu v ňom. Všetci si v momente, keď vstúpime do čarovného chrámu prírody musíme uvedomiť, že ju máme požičanú od našich vnukov.  Mesto Vysoké Tatry bolo založené v roku 1947 a k 31. 12. 2014 malo 4140  stálych obyvateľov. Rozprestiera na ploche 360 km2 a svojou rozlohou patrí medzi najväčšie mestá v Slovenskej republike. Pokrýva podstatnú časť rovnomenného pohoria a tvorí ho 15 častí mesta, pôvodne samostatných osád, ktoré boli postupne integrované do jedného územného celku. |
| Časti mesta sú: | |
|  | |
| [Podbanské, [Štrbské Pleso](http://www.vysoketatry.sk/index.php?id_menu=14756), [Vyšné Hágy](http://www.vysoketatry.sk/index.php?id_menu=14758), [Nová Polianka](http://www.vysoketatry.sk/index.php?id_menu=14747), [Tatranská Polianka](http://www.vysoketatry.sk/index.php?id_menu=14754), [Tatranské Zruby](http://www.vysoketatry.sk/index.php?id_menu=14757),](http://www.vysoketatry.sk/index.php?id_menu=14749)  [Nový Smokovec](http://www.vysoketatry.sk/index.php?id_menu=14748), [Starý Smokovec](http://www.vysoketatry.sk/index.php?id_menu=14750), [Horný Smokovec](http://www.vysoketatry.sk/index.php?id_menu=14745),  [Dolný Smokovec](http://www.vysoketatry.sk/index.php?id_menu=14744), [Tatranská Lesná](http://www.vysoketatry.sk/index.php?id_menu=14752),  [Tatranská Lomnica](http://www.vysoketatry.sk/index.php?id_menu=14753), [Tatranské Matliare](http://www.vysoketatry.sk/index.php?id_menu=14755), [Kežmarské Žľaby](http://www.vysoketatry.sk/index.php?id_menu=14746), [Tatranská Kotlina](http://www.vysoketatry.sk/index.php?id_menu=14751). |  |

Celková rozloha územia mesta Vysoké Tatry je 359,95 km2 a pozostáva z troch katastrálnych území Štrbské Pleso, Starý Smokovec a Tatranská Lomnica:

• katastrálne územie Štrbské Pleso 148,47 km2 (časti mesta: Podbanské (časť Nadbanské), Vyšné Hágy),

• katastrálne územie Starý Smokovec 69,28 km2 (časti mesta: Nová Polianka, Tatranská Polianka, Tatranské Zruby, Nový Smokovec, Starý Smokovec, Horný Smokovec, Dolný Smokovec,

• katastrálne územie Tatranská Lomnica 142,20 km2 (časti mesta: Tatranská Lesná, Tatranská Lomnica, Tatranské Matliare, Kežmarské Žľaby, Tatranská Kotlina).

|  |
| --- |
| Dopravnou osou celého územia mesta je "Cesta Slobody", ktorou sa návštevník približne  za jednu hodinu dostane z najzápadnejšej časti mesta Podbanské, cez všetky tatranské osady  s výnimkou Dolného Smokovca, až na východnú hranicu mesta, do osady Tatranská Kotlina. |

Administratívnym centrom mesta je Starý Smokovec, ktorý spolu s Tatranskou Lomnicou patrí medzi najvýznamnejšie tatranské strediská cestovného ruchu. V zmysle zásad vytvárania komplexných stredísk cestovného ruchu stanovených „Stratégiou rozvoja CR v SR“ boli pre kvalitatívne a kapacitné dobudovanie vytipované mestské časti Smokovce a Tatranská Lomnica.

V jednotlivých miestnych častiach je funkčné využitie územia závislé od prírodných podmienok, polohy a historického vývinu. Ďalší rozvoj zastavaného územia mesta do značnej miery determinujú tradičné a súčasné funkčné zameranie, veľkosť a vybavenostná infraštruktúra ako aj charakter prírodného prostredia priameho zázemia jednotlivých miestnych častí. Vzhľadom na súčasnú demografickú štruktúru obyvateľstva a jej predpokladaný vývoj je možné považovať kapacity zariadení základného občianskeho vybavenia (MŠ a ZŠ) za kapacitne nadhodnotené.

Mesto Vysoké Tatry (ďalej len „mesto“) je v zmysle zákona č. 369/1990 Zb. o obecnom zriadení samostatný územný samosprávny a správny celok Slovenskej republiky, združuje osoby, ktoré majú na jeho území trvalý pobyt. Je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Jeho základnou úlohou pri výkone samosprávy je starostlivosť o všestranný rozvoj jeho územia a o poskytovanie kvalitných služieb obyvateľom, podnikateľským subjektom a tiež návštevníkom mesta. Orgánmi mesta sú mestské zastupiteľstvo a primátor.



|  |
| --- |
|  |
|  |

**Zoznam organizácií s účasťou mesta**

**A.** Obchodné spoločnosti so 100 % účasťou mesta

1. TATRY-TEPLO, s.r.o.

2. VPS Vysoké Tatry s.r.o.

B. Ostatné obchodné spoločnosti

3. Letisko Poprad-Tatry, a.s. 0,72 %

4. Kúpele Nový Smokovec, a.s. 3,91 %

5. Kúpele Štrbské Pleso, a. s. 2,46 %

6. Podtatranská vodárenská spoločnosť, a.s. 1,46 %

7. Tatranská odpadová spoločnosť, s.r.o. 0, 32 %

8. Podtatranské noviny, vydavateľské družstvo 5 podielových listov

C. Rozpočtové organizácie, ktorých zriaďovateľom je mesto

9. Základná škola s materskou školou Dolný Smokovec

10. Základná škola Tatranská Lomnica

11. Základná umelecká škola Tatranská Lomnica

12. Mestské kultúrne a osvetové stredisko Starý Smokovec

**Stručná charakteristika pôsobenia mesta v jednotlivých spoločnostiach**

**1. TATRY-TEPLO, s.r.o.**

Spoločnosť bola založená dňa 19. 6. 2003. Štatutárnym orgánom spoločnosti sú konatelia Ing. Jozef Kručay a Ing. Mária Fábryová. Dozornú radu tvoria Štefan Strachan, MUDr. Ivan Hlinka, MUDr. Dalibor Piovarči. Základné imanie je 6 638,78 EUR.

**2. VPS Vysoké Tatry s.r.o.**

Spoločnosť bola založená 8. 11. 2007. Štatutárnym orgánom spoločnosti sú konatelia Ing. Peter Danko CSc. a Ing. Zoltán Berger. Dozornú radu tvoria Igor Sedlár, Ing. František Kredatus, Ing. Peter Spitzkopf. Základné imanie spoločnosti činí 5 000,- EUR.

**3. Letisko Poprad-Tatry, a.s.**

Spoločnosť bola založená 1. 1. 2005. Členom dozornej rady je Ing. Mária Fábryová. Základné imanie je 19 830 792 EUR.

**4. Kúpele Nový Smokovec, a.s.**

Spoločnosť bola založená 1. 10. 1995. Mesto nemá zastúpenie v orgánoch spoločnosti. Základné imanie spoločnosti je 1 582 022,17954 EUR.

**5. Kúpele Štrbské Pleso, a. s.**

Spoločnosť bola založená 1. 10. 1995. Členom dozornej rady je primátor mesta Ing. Ján Mokoš. Základné imanie spoločnosti činí 6 640 000 EUR.

**6. Podtatranská vodárenská spoločnosť, a.s.**

Spoločnosť bola založená 1. 5. 2003. Členom dozornej rady je primátor mesta Ing. Ján Mokoš. Základné imanie spoločnosti činí 53 976 200,01 EUR.

**7. Tatranská odpadová spoločnosť, s.r.o.**

Spoločnosť vznikla 15. 10. 1997. Mesto nemá zastúpenie v orgánoch spoločnosti. Základné imanie činí 16 596,959438 EUR.

8. **Podtatranské noviny, vydavateľské družstvo**

Základné imanie vydavateľského družstva činí 4 980 EUR. V roku 2014 mesto ukončilo členstvo vo vydavateľskom družstve.

9. **Rozpočtové organizácie:**

**- ZŠ s MŠ Dolný Smokovec** bola založená 1. 1. 1999, od 1. 7. 2002 je zriaďovateľom mesto a od 1. 9. 2007 bola k základnej škole pričlenená materská škola. K 31. 12. 2014 školu navštevovalo 132 žiakov v deviatich triedach a v materskej škole bolo prihlásených 40 detí. V škole pracovali dve oddelenia školského klubu detí s počtom 49 zapísaných žiakov. V školskej jedálni sa stravovalo spolu 209 prihlásených stravníkov.

- **Základná škola Tatranská Lomnica** - jej zriaďovateľom je od 1. 7. 2002 mesto Vysoké Tatry. K 31. 12. 2014 školu navštevovalo 194 žiakov v deviatich triedach. V škole pracovali tri oddelenia školského klubu s počtom 59 zapísaných žiakov. V školskej jedálni sa stravovalo spolu 208 prihlásených stravníkov.

**- Základná umelecká škola Tatranská Lomnica** – jej zriaďovateľom je od 1. 7. 2002 mesto Vysoké Tatry. K 31. 12. 2014 ju navštevovalo 237 žiakov v odboroch výtvarný, hudobný a literárno-dramatický.

- **Mestské kultúrne a osvetové stredisko Starý Smokovec –** organizácia nevykazovala v roku 2014 žiadnu činnosť, začne fungovať po zrekonštruovaní 2 kultúrnych pamiatok vila Flóra a vila Ilona, ktoré jej boli zverené do správy.

Na území mesta majú sídlo zariadenia, ktoré sú financované prostredníctvom rozpočtu mesta:

- Súkromné centrum špeciálno – pedagogického poradenstva Dolný Smokovec 21

- Súkromné centrum pedagogicko - psychologického poradenstva a prevencie, Dolný

Smokovec 21

- Súkromné centrum voľného času Vyšné Hágy.

Správy o plnení rozpočtu týchto organizácií sú súčasťou výročnej správy.

**Vývoj a stav hospodárenia mesta**

**Činnosť mesta ako aj rozpočet a jeho plnenie je zhodnotené v záverečnom účte, ktorý je súčasťou výročnej správy. Záverečný účet bol schválený uznesením mestského zastupiteľstva č. 46/2015 zo dňa 29. 4. 2015.**

**1. Rozpočet mesta na rok 2014**

Základným nástrojom finančného hospodárenia mesta bol rozpočet na rok 2014, ktorý bol zostavený podľa ustanovenia § 10 odsek 7) Zákona. Rozpočet mesta na rok 2014 bol schválený ako prebytkový v príjmovej časti vo výške 5 696 302 EUR, vo výdavkovej časti 5 662 958 EUR, t.j. prebytok 33 344 EUR. Bežný rozpočet bol schválený ako prebytkový vo výške 92 282 EUR, kapitálový rozpočet ako prebytkový vo výške 128 441 EUR.

Hospodárenie mesta sa riadilo podľa schváleného rozpočtu na rok 2014, ktorý bol schválený mestským zastupiteľstvom dňa 12. decembra 2013 uznesením č. 167/2013.

V priebehu roka bolo vykonaných 10 úprav rozpočtu v nasledovných termínoch:

1. zmena schválená dňa 10. 2. 2014 schválená primátorom
2. zmena schválená dňa 20. 2. 2014 uznesením č. 6/2014
3. zmena schválená dňa 24. 4. 2014 uznesením č. 60/2014
4. zmena schválená dňa 26. 5. 2014 uznesením č. 90/2014
5. zmena schválená dňa 26. 6. 2014 uznesením č. 102/2014
6. zmena schválená dňa 13. 8. 2014 uznesením č. 125/2014
7. zmena schválená dňa 25. 9. 2014 uznesením č. 139/2014
8. zmena schválená dňa 13. 11. 2014 uznesením č. 160/2014
9. zmena schválená dňa 15. 12. 2014 uznesením č. 197/2014
10. zmena schválená dňa 22. 12. 2014 primátorom mesta

Po premietnutí schválených úprav bol rozpočet na rok 2014 nasledovný:

v EUR

|  |  |  |
| --- | --- | --- |
|  | **Rozpočet po zmene** | **Plnenie rozpočtu** |
| **Príjmy celkom** z toho**:** | **6 401 117** | **6 751 597** |
| Bežné príjmy | 4 364 251 | 5 154 268 |
| Kapitálové príjmy | 1 162 082 | 701 892 |
| Finančné operácie - príjmy | 797 051 | 791 514 |
| Príjmy RO s právnou subjektivitou | 77 733 | 103 923 |
| **Výdavky celkom** z toho: | **6 401 117** | **6 690 278** |
| Bežné výdavky | 3 284 959 | 3 936 198 |
| Kapitálové výdavky | 1 621 524 | 1 277 512 |
| Finančné operácie - výdavky | 421 060 | 418 206 |
| Výdavky RO s právnou subjektivitou | 1 073 574 | 1 058 362 |

**Plnenie rozpočtu bolo ovplyvnené nízkym plnením rozpočtovaných kapitálových príjmov z predaja majetku mesta. V prípade ich pozitívnejšieho plnenia by záväzky z titulu neuhradených faktúr po lehote splatnosti neexistovali, resp. by nebolo potrebné prijať úverové finančné zdroje. Vďaka prijatým úsporným opatreniam sa hospodárenie mesta výrazne zlepšilo. Aj napriek nízkemu plneniu kapitálových príjmov sa medziročne znížili záväzky z neuhradených faktúr po lehote splatnosti o 34 635 EUR. Splácanie bankových úverov aj úverov zo ŠFRB prebieha plynule, v súlade s uzatvorenými zmluvami.**

Tabuľkové prílohy plnenia rozpočtu mesta sú spracované sumárne podľa jednotlivých druhov príjmov, výdavky podľa programov a tiež podrobne podľa skupín položiek rozpočtovej klasifikácie a prvkov programového rozpočtu.

**2. Rozbor plnenia príjmov za rok 2014**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 6 401 117 | 6 751 596 | 105,48 |

Z rozpočtovaných celkových príjmov 6 401 117 EUR bol skutočný príjem k 31.12.2014 v sume 6 751 596 EUR, čo predstavuje 105,48 % plnenie.

**Bežné príjmy**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 4 441 984 | 5 258 191 | 118,37 |

Z rozpočtovaných bežných príjmov 4 441 984 EUR bol skutočný príjem k 31.12.2014 v sume 5 258 191 EUR, čo predstavuje 118,37 % plnenie.

1. **daňové príjmy**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 2 971 864 | 3 008 185 | 101,22 |

**Výnos dane z príjmov poukázaný územnej samospráve**

Z predpokladanej finančnej čiastky v sume 1 340 664 EUR z výnosu dane z príjmov boli k 31.12.2014 poukázané finančné prostriedky zo ŠR v sume 1 345 519 EUR, čo predstavuje plnenie na 100,36 %. Oproti minulému roku je to viac o 52 216 EUR.

**Daň z nehnuteľností**

Z rozpočtovaných 726 000 EUR bol skutočný príjem k 31.12.2014 v sume 697 269 EUR, čo je 96,04 % plnenie. Príjmy dane z pozemkov boli v sume 30 374 EUR, dane zo stavieb boli v sume 642 064 EUR a dane z bytov boli v sume 24 831 EUR. K 31.12.2014 mesto eviduje pohľadávky na dani z nehnuteľností v sume 59 199 EUR, čo je nárast oproti minulému roku o 18 555 EUR. Vymáhanie nedoplatkov realizuje ekonomické oddelenie MsÚ v spolupráci s právnikom mesta a exekútorskými kanceláriami.

**Daň za psa**

Z rozpočtovanej výšky 3 400 EUR bol dosiahnutý skutočný príjem 3 586 EUR, čo je 105,47 %. V spolupráci s mestskou políciou sa priebežne aktualizuje evidencia psov žijúcich na území mesta. U dane za psa neboli k 31. 12. 2014 vykázané nedoplatky.

**Daň za nevýherné hracie prístroje**

Z rozpočtovanej výšky 2 500 EUR bol dosiahnutý skutočný príjem 2 559 EUR, čo je 102,36 %. U tejto dane tiež neboli k 31. 12. 2014 vykázané nedoplatky.

**Daň za predajné automaty**

Z rozpočtovanej výšky 2 500 EUR bol dosiahnutý skutočný príjem 3 833 EU, čo je 166,65 %. Miestnym zisťovaním na území mesta bolo zabezpečené zdanenie neprihlásených automatov a tým pozitívne plnenie tejto položky. Nedoplatky dane k 31. 12. 2014 neevidujeme.

**Daň za užívanie verejného priestranstva**

Upravený rozpočet z 12 000 EUR na 17 000 EUR bol naplnený na 94,08 %, čo predstavuje sumu 15 994 EUR, avšak oproti minulému roku je to nárast o 3 591 EUR. Plnenie dane za užívanie verejného priestranstva sme dosiahli povolením ambulantného predaja.

**Daň za ubytovanie**

Z rozpočtovaných 550 000 EUR bol skutočný príjem k 31.12.2014 v sume 614 911 EUR, čo je 111,80 % plnenie. Pozitívne plnenie dane za ubytovanie bolo hlavne z titulu vypustenia oslobodenia osôb nad 70 rokov. Pravidelný mesačný monitoring a následne telefonické, resp. písomné výzvy spôsobili, že nedoplatky vykazujeme len vo výške 2 923 EUR.

**Poplatok za komunálny odpad a drobný stavebný odpad**

Z rozpočtovaných 330 000 EUR bol skutočný príjem k 31.12.2014 v sume 324 514 EUR, čo je 98,34 % plnenie. Príjmy poplatku od obyvateľov boli v sume 59 082 EUR, poplatku z titulu vlastníctva nehnuteľnosti v sume 10 654 EUR a od podnikateľských subjektov v sume 254 777 EUR. K 31.12.2014 mesto eviduje pohľadávky na poplatku v sume 8 863 EUR. Vymáhanie nedoplatkov realizuje ekonomické oddelenie MsÚ v spolupráci s právnikom mesta a exekútorskými kanceláriami. Porovnanie s minulým rokom je ovplyvnené presunom inkasa poplatku od podnikateľských subjektov z VPS Vysoké Tatry na Mestský úrad.

1. **nedaňové príjmy:**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 826 252 | 798 548 | 96,65 |

**Príjmy z podnikania a z vlastníctva majetku**

Z rozpočtovaných 577 766 EUR bol skutočný príjem k 31.12.2014 v sume 549 331 EUR, čo je 95,08 % plnenie. Uvedený príjem predstavuje príjem z prenajatých pozemkov v sume 82 786 EUR, príjem z prenajatých budov, priestorov a objektov v sume 149 419 EUR, príjem z prenájmu bytov 157 834 a prenájmu parkovísk 140 000 EUR. Ďalej sú to iné príjmy z podnikania od VPS Vysoké Tatry s.r.o. v sume 18 185 EUR a dividendy od Letiska Poprad – Tatry, a.s. v sume 1 106 EUR.

Mesto eviduje k 31. 12. 2014 pohľadávky z nájmov spolu 168 427 EUR, z ktorých časť bude predmetom vzájomného zápočtu. Ostatné sú vymáhané súdnou cestou právnikom mesta.

**Iné nedaňové príjmy**

Z rozpočtovaných iných nedaňových príjmov 248 486 EUR, bol skutočný príjem vo výške 249 217 EUR, čo predstavuje 100,29 % plnenie.

Plnenie podľa jednotlivých položiek, vrátane porovnania s minulým rokom je uvedené v tabuľkovej prílohe. V príjmoch škôl sú sumarizované aj príjmy škôl s právnou subjektivitou.

**c) granty a transfery:**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 643 868 | 1 451 458 | 225,43 |

Z rozpočtovaných bežných grantov a transferov 643 868 EUR bol skutočný príjem vo výške 1 454 458 EUR, čo predstavuje 225,43 % plnenie. Vysoké plnenie transferov je spôsobené poskytnutím dotácií mestu z Environmentálneho fondu.

Na základe pokynov poskytovateľa pre podávanie žiadostí o dotácie z Environmentálneho fondu boli dňa 31.10.2013 predložené žiadosti mesta Vysoké Tatry o poskytnutie dotácie z Environmentálneho fondu na nasledovné projekty:

1. *Opatrenia na zníženie rizikových faktorov ohrozujúcich chránené biotopy a druhy v 4 a 5. stupni ochrany v extraviláne  mesta Vysoké Tatry*;
2. *Uzavretie a rekultivácia skládky Veľký Slavkov*

Dňa 20. 2. 2014 bol mestskému zastupiteľstvu predložený návrh na úpravu rozpočtu na uvedené akcie, ktorý však nebol schválený. Úprava rozpočtu na projekt č. 2 bola schválená MsZ dňa 26. 5. 2014, finančné prostriedky z Environmentálneho fondu neboli schválené.

Rozhodnutím ministra ŽP č. 101832/D5-61/14 zo dňa 2.4.2014 bolo schválené poskytnutie dotácie vo výške 100 000 EUR na akciu č. 1. Spolufinancovanie vo výške 5 % bolo zabezpečené účelovým darom, na základe darovacej zmluvy, úprava rozpočtu teda už nebola mestskému zastupiteľstvu predložená.

Dňa 3. 6. 2014 bola Environmentálnemu fondu predložená žiadosť na akciu: *Spracovanie* kalamity po mimoriadnej situácii vo Vysokých Tatrách, na ktorú bolo schválené 597 667 EUR. Spoluúčasť mesta vo výške 31 456 EUR bola riešená formou účelového finančného daru.

V zmysle Zákona schvaľuje orgán obce úpravy rozpočtu s výnimkou účelovo určených prostriedkov poskytnutých zo ŠR a tiež darov, ak darca určí účel.

**Prijaté a použité transfery zo ŠR, EÚ, VÚC a obce k 31.12.2014**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | |  | |  | |  | |  | |  | | |
| organizácia | prijatý kapitálový transfer | | použitý kapitálový transfer | | nevyčerpaný kapitálový transfer | | prijatý bežný transfer | | použitý bežný transfer | | nevyčerpaný bežný transfer |
| **a** | **1** | | **2** | | **3** | | **4** | | **5** | | **6** |
| MŠVVaŠ SR - ESF,ŠR –projekt ZŠ TL |  | |  | |  | | 154 957 | | 131 227 | | 23 730 |
| MŠVVaŠ SR – projekt MsP |  | |  | |  | | 4 184 | | 4 184 | | 0 |
| MF SR – individuálne potreby obcí | 23 000 | | 23 000 | | 0 | |  | |  | |  |
| MVaRR SR – bytové domy TL | 343 570 | | 343 570 | | 0 | |  | |  | |  |
| MPaRV SR - ESF,ŠR – projekt rekonštrukcia ZŠ a MŠ DS | 249 577 | | 249 577 | | 0 | |  | |  | |  |
| MK SR – knižničný fond |  | |  | |  | | 1 000 | | 1 000 | | 0 |
| Environmentálny fond |  | |  | |  | | 697 667 | | 697 667 | | 0 |
| Okresný úrad Prešov – starostlivosť o životné prostredie |  | |  | |  | | 335 | | 335 | | 0 |
| Okresný úrad Poprad - kalamita |  | |  | |  | | 34 192 | | 34 192 | | 0 |
| Okresný úrad Poprad - voľby |  | |  | |  | | 23 501 | | 23 501 | | 0 |
| ÚPSVaR Poprad - prídavky |  | |  | |  | | 94 | | 94 | | 0 |
| MV SR - REGOB |  | |  | |  | | 1 387 | | 1 387 | | 0 |
| MV SR - matrika |  | |  | |  | | 5 978 | | 5 978 | | 0 |
| MDVaRR SR – miestne a účelové komunikácie |  | |  | |  | | 182 | | 182 | | 0 |
| MDVaRR SR – stavebný poriadok |  | |  | |  | | 3 909 | | 3 909 | | 0 |
| ÚPSVaR Poprad - VPP |  | |  | |  | | 2 277 | | 2 277 | | 0 |
| Okresný úrad Prešov - školstvo |  | |  | |  | | 617 170 | | 580 073 | | 37 097 |
| ÚPSVaR Poprad - HN - strava |  | |  | |  | | 7 226 | | 7 196 | | 30 |
| ÚPSVa R Poprad - HN školské potreby |  | |  | |  | | 1 610 | | 1 610 | | 0 |
| PSK Prešov – obnova detských ihrísk |  | |  | |  | | 2 950 | | 2 950 | | 0 |
| Obec Nová Lesná – spol. stav. úrad |  | |  | |  | | 2 656 | | 2 656 | | 0 |
| **Spolu** | **616 147** | | **616 147** | | **0** | | **1 561 275** | | **1 500 418** | | **60 857** |
|  |  | |  | |  | |  | |  | |  |

Granty a transfery boli účelovo učené a boli použité v súlade s ich účelom.

**Kapitálové príjmy:**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 1 162 082 | 701 892 | 60,40 |

Z rozpočtovaných kapitálových príjmov 1 162 082 EUR bol skutočný príjem k 31.12.2014 v sume 701 892 EUR, čo predstavuje 60,40 % plnenie.

**Príjem z predaja kapitálových aktív a pozemkov:**

Z rozpočtovaných 310 249 EUR bol skutočný príjem k 31.12.2014 v sume 70 325 EUR, čo je 22,67 % plnenie. Z predaja nebytových priestorov v T. Lomnici to bolo 7 520 EUR, príjem z predaja bytov – garsónka v T. Lomnici 396 EUR a pozemkov v T. Kotline 62 409 EUR. Bol plánovaný predaj pozemkov na výstavbu rodinných domov v D. Smokovci, niekoľkokrát zverejnená ponuka nebola akceptovaná, nepodarilo sa predať ani jeden pozemok.

**Granty a transfery**

Z rozpočtovaných 851 833 EUR bol skutočný príjem k 31.12.2014 v sume 631 567 EUR, čo predstavuje 74,14 % plnenie. Prehľad o prijatých a použitých transferoch z EU a ŠR je uvedený vyššie - v tabuľke. Mestu boli poskytnuté granty na zmeny a doplnky územného plánu v sume 9 420 EUR a na rekonštrukciu komunikácií v T. Lomnici 6 000 EUR.

**Príjmové finančné operácie:**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 797 051 | 791 513 | 99,31 |

Z rozpočtovaných finančných príjmov 797 051 EUR bol skutočný príjem k 31.12.2014 v sume 791 513 EUR, čo predstavuje 99,31 % plnenie.

V roku 2014 boli použité, v súlade so Zákonom, nevyčerpané prostriedky z roku 2013 zo ŠR na školstvo v sume 86 783 EUR a tiež nevyčerpané účelové dary vo výške 23 385 EUR.

V rozpočte na rok 2014 bolo schválené použitie rezervného fondu v sume 100 000 EUR na inžinierske siete Dolný Smokovec. V skutočnosti bolo plnenie v sume 90 651 EUR.

Ďalej bolo schválené použitiefondu na udržanie výsledkov individuálneho projektu „Rekonštrukcia vily Alica v Starom Smokovci“ vo výške 1 000 EUR, v skutočnosti bolo použité 871 EUR.

Uznesením č. 102/2014 zo dňa 26. 6. 2014 bolo schválené prijatie dvoch investičných úverov:

1. Financovanie investičných akcií schválených v kapitálovom rozpočte mesta 200 000 EUR;

2. Rekonštrukcia verejného osvetlenia v Dolnom Smokovci 96 000 EUR.

V roku 2014 boli dočerpané úvery zo ŠFRB na financovanie výstavby bytových domov Borovica a Breza v T. Lomnici v sume 293 823 EUR.

**Príjmy rozpočtových organizácií s právnou subjektivitou:**

**Bežné príjmy**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 77 733 | 103 923 | 133,69 |

Z rozpočtovaných bežných príjmov 77 733 EUR bol skutočný príjem k 31.12.2014 v sume 103 923 EUR, čo predstavuje 133,69% plnenie.

**Bežné príjmy rozpočtových organizácií s právnou subjektivitou z toho:**

ZŠ a MŠ Dolný Smokovec 31 464  EUR

ZŠ Tatranská Lomnica 62 196 EUR

ZUŠ Tatranská Lomnica 10 263 EUR

MsKaOS Vysoké Tatry 0 EUR

Príjmy rozpočtových organizácií musia byť v zmysle Zákona prevedené na účet mesta a následne sa v plnej výške týmto organizáciám vracajú.

**3. Rozbor čerpania výdavkov za rok 2014**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% čerpania** |
| 6 401 117 | 6 690 278 | 104,52 |

Z rozpočtovaných celkových výdavkov 6 401 117 EUR bolo skutočne čerpané k 31.12.2014 v sume 6 690 278EUR, čo predstavuje 104,52 % čerpanie.

Plnenie rozpočtu výdavkov podľa programov a položiek tvorí samostatnú prílohu Záverečného účtu.

**Bežné výdavky**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% čerpania** |
| 4 358 533 | 4 994 560 | 114,59 |

Z rozpočtovaných bežných výdavkov 4 358 533 EUR bolo skutočne čerpané k 31.12.2014 v sume 4 994 560 EUR, čo predstavuje 114,59 % čerpanie.

Plnenie bežného rozpočtu je ovplyvnené realizáciou projektov s podporou Environmentálneho fondu:

*- Opatrenia na zníženie rizikových faktorov ohrozujúcich chránené biotopy a druhy v 4 a 5. stupni ochrany v extraviláne  mesta Vysoké Tatry* v celkovej hodnote **105 277 EUR**;

*- Spracovanie kalamity po mimoriadnej situácii vo Vysokých Tatrách* v hodnote **629 123 EUR**.

Čerpanie jednotlivých rozpočtových položiek bežného rozpočtu je prílohou Záverečného účtu.

Plnenie je vyhodnotené podľa programov v členení na:

**-** mzdy, platy, služobné príjmy a ostatné osobné vyrovnania (610)

- poistné a príspevok do poisťovní (620)

- tovary a služby (630)

- bežné transfery (640)

- splácanie úrokov a ostatné platby súvisiace s úvermi, pôžičkami a návratnými finančnými

výpomocami

**Kapitálové výdavky**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% čerpania** |
| 1 621 524 | 1 277 512 | 78,78 |

Z rozpočtovaných kapitálových výdavkov 1 621 524 EUR bolo skutočne čerpané k 31.12.2014 v sume 1 277 512 EUR, čo predstavuje 78,78 % čerpanie.

Čerpanie jednotlivých rozpočtových položiek kapitálového rozpočtu je prílohou Záverečného účtu.

Plnenie je vyhodnotené podľa programov v členení na:

- obstarávanie kapitálových aktív (710)

- kapitálové transfery (720)

**Výdavkové finančné operácie :**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% čerpania** |
| 421 060 | 418 206 | **99,32** |

Z rozpočtovaných finančných výdavkov 421 060 EUR bolo k 31.12.2014 skutočne čerpané 418 206 EUR, čo predstavuje 99,32 % čerpanie.

Čerpanie jednotlivých rozpočtových položiek v oblasti finančných operácií je prílohou Záverečného účtu.

Z rozpočtovaných 271 663 EUR na splácanie istiny z prijatých bankových úverov bolo skutočné čerpanie k 31.12.2014 v sume 269 007 EUR, čo predstavuje 99,00 %. V roku 2014 bol splatený úver na prípravu projektov vo výške 19 400 EUR a tiež úver na financovanie Rekonštrukcie ZŠ a MŠ D. Smokovec vo výške 249 607 EUR.

Na splácanie istiny z prijatých úverov zo ŠFRB bolo rozpočtované 149 397 EUR a skutočne čerpané 149 200 EUR, čo je 99,87 %.

**Výdavky rozpočtových organizácií s právnou subjektivitou:**

**Bežné výdavky**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% čerpania** |
| 1 073 574 | 1 058 362 | 98,58 |

Z rozpočtovaných bežných výdavkov 1 073 574 EUR bolo skutočne čerpané k 31.12.2014 v sume 1 058 362 EUR, čo predstavuje 98,58 % čerpanie.

Čerpanie jednotlivých rozpočtových položiek bežného rozpočtu je uvedené v správach jednotlivých škôl, ktoré tvoria prílohu Záverečného účtu. MsKaOS Vysoké Tatry nemalo rozpočtované výdavky.

**Bežné výdavky rozpočtových organizácií s právnou subjektivitou z toho :**

ZŠ a MŠ Dolný Smokovec 438 224  EUR

ZŠ Tatranská Lomnica 507 579 EUR

ZUŠ Tatranská Lomnica 112 559 EUR

MsKaOS Vysoké Tatry 0 EUR

**4. Prebytok/schodok rozpočtového hospodárenia za rok 2014**

|  |  |
| --- | --- |
| **Hospodárenie mesta** | **Skutočnosť k 31.12.2014 v EUR** |
|  |
| Bežné príjmy spolu | 5 258 191 |
| z toho : bežné príjmy mesta | 5 154 268 |
| bežné príjmy RO | 103 923 |
| Bežné výdavky spolu | 4 994 560 |
| z toho : bežné výdavky mesta | 3 936 198 |
| bežné výdavky RO | 1 058 362 |
| **Bežný rozpočet** | 263 631 |
| Kapitálové príjmy spolu | 701 892 |
| z toho : kapitálové príjmy | 701 892 |
| kapitálové príjmy RO | 0 |
| Kapitálové výdavky spolu | 1 277 512 |
| z toho : kapitálové výdavky mesta | 1 277 512 |
| kapitálové výdavky RO | 0 |
| ***Kapitálový rozpočet*** | -575 620 |
| **Schodok bežného a kapitálového rozpočtu** | **-311 989** |
| **Vylúčenie z prebytku** | -60 858 |
| **Upravený schodok bežného a kapitálového rozpočtu** | -372 847 |
| Príjmy z finančných operácií | *791 514* |
| Výdavky z finančných operácií | *418 206* |
| **Rozdiel finančných operácií** | **373 308** |
| Príjmy spolu | 6 751 597 |
| VÝDAVKY SPOLU | 6 690 278 |
| **Hospodárenie mesta** | **61 319** |
| **Vylúčenie z prebytku** | -60 858 |
| **Upravené hospodárenie mesta** | 461 |

V zmysle ustanovenia § 16 odsek 6 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa na účely tvorby peňažných fondov pri usporiadaní prebytku rozpočtu obce podľa § 10 ods. 3 písm. a) a b) citovaného zákona, z tohto **prebytku vylučujú :**

1. nevyčerpané prostriedky **zo ŠR** účelovo určené na **bežné výdavky** poskytnuté predchádzajúcom rozpočtovom roku v sume 37 128 EUR, a to na :

* stravné pre deti v hmotnej núdzi v sume 30 EUR
* dopravné žiakov v sume 2 098 EUR
* na výmenu okien a dverí v ZŠ T. Lomnica v sume 35 000 EUR

1. nevyčerpané prostriedky **zo ŠR** **a ESF** účelovo určené na **bežné výdavky** poskytnuté v predchádzajúcom rozpočtovom roku v sume 23 730 EUR, a to na :

* projekt „Digitalizácia vzdelávania a inovatívne metódy vo vzdelávacom procese v ZŠ v Tatranskej Lomnici“ v sume 23 730 EUR,

ktoré je možné použiť v rozpočtovom roku v súlade s ustanovením § 8 odsek 4 a 5 zákona č.523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

**Schodok rozpočtu v sume 311 989 EUR** zistený podľa ustanovenia § 10 ods. 3 písm. a) a b) Zákona bol v rozpočtovom roku 2014 vysporiadaný :

* z rezervného fondu 90 651 EUR
* z ďalších peňažných fondov 871 EUR
* z  návratných zdrojov financovania 220 467 EUR

**Zostatok finančných operácií** v sume 461 EUR**,** navrhujeme použiť na:

* tvorbu rezervného fondu 461 EUR

Na základe uvedených skutočností navrhujeme skutočnú tvorbu rezervného fondu za rok 2014 vo výške 461 EUR.

**Tvorba a použitie fondov**

**Rezervný fond**

Mesto vytvára rezervný fond z prebytku hospodárenia príslušného rozpočtového roka. Použitie rezervného fondu je súčasťou rozpočtu na príslušný rok.

|  |  |
| --- | --- |
| **Rezervný fond** | **Suma v EUR** |
| Počiatočný stav k 1.1.2014 | 319 |
| Prírastky - z prebytku hospodárenia | 90 332 |
| Úbytky - použitie rezervného fondu : | 90 651 |
| - krytie schodku hospodárenia |  |
| Konečný stav k 31.12.2014 | 0 |

**Sociálny fond**

Tvorbu a použitie sociálneho fondu upravuje kolektívna zmluva.

|  |  |
| --- | --- |
| **Sociálny fond** | **Suma v EUR** |
| Počiatočný stav k 1.1.2014 | 3 091 |
| Prírastky - povinný prídel - 1,5 % | 7 798 |
| Úbytky - závodné stravovanie | 4 307 |
| - regeneráciu prac. sily | 1 835 |
| - jubileá, soc. výpomoc | 2 500 |
| - ostatné úbytky - poplatky |  |
| Konečný stav k 31.12.2014 | 2 247 |

**Fond na udržanie výsledkov individuálneho projektu „Rekonštrukcia vily Alica v Starom Smokovci“**

|  |  |
| --- | --- |
| **Fond „Rekonštrukcia vily Alica v S. Smokovci“** | **Suma v EUR** |
| Počiatočný stav k 1.1.2014 | 11 437 |
| Prírastky - z prebytku hospodárenia | 4 028 |
| Úbytky - použitie fondu : | 871 |
| Konečný stav k 31.12.2014 | 14 594 |

## Fond rozvoja bývania nevykazuje k 31. 12. 2014 žiaden zostatok.

**Bilancia aktív a pasív k 31. 12. 2014**

**A K T Í V A**

|  |  |  |
| --- | --- | --- |
| **Názov** | **ZS k 1.1.2014** | **KS k 31.12.2014** |
| **Neobežný majetok spolu** | **41 533 819** | **41 629 467** |
| z toho : |  |  |
| Dlhodobý nehmotný majetok | 151 710 | 162 348 |
| Dlhodobý hmotný majetok | 40 224 749 | 40 309 759 |
| Dlhodobý finančný majetok | 1 157 360 | 1 157 360 |
| **Obežný majetok spolu** | **581 044** | **501 874** |
| z toho : |  |  |
| Zásoby | 911 | 299 |
| Pohľadávky | 192 183 | 151 127 |
| Finančný majetok | 293 454 | 193 074 |
| Zúčtovanie medzi subj. ver. správy | 94 496 | 157 374 |
| **Prechodné účty aktív** | **14 522** | **14 754** |
| **SPOLU** | **42 129 385** | **42 146 095** |

**P A S Í V A**

|  |  |  |
| --- | --- | --- |
| **Názov** | **ZS k 1.1.2014** | **KZ k 31.12.2014** |
| **Vlastné imanie** | **29 166 180** | **28 882 095** |
| z toho : |  |  |
| Výsledok hospodárenia | 29 166 180 | 28 882 095 |
| **Záväzky** | **5 148 079** | **5 156 455** |
| z toho : |  |  |
| Rezervy | 36 801 | 6 400 |
| Zúčtovanie medzi subj. ver. správy | 84 303 | 60 858 |
| Dlhodobé záväzky | 4 164 788 | 4 336 635 |
| Krátkodobé záväzky | 593 180 | 456 562 |
| Bankové úvery a výpomoci | 269 007 | 296 000 |
| **Prechodné účty pasív** | **7 815 126** | **8 107 545** |
| **SPOLU** | **42 129 385** | **42 146 095** |

**Neobežný majetok** v roku 2014 vzrástol o **95 648 EUR**. V priebehu roku 2014 sa zvýšila hodnota dlhodobého hmotného majetku a to tým, že do evidencie majetku boli zaradené bytové doby Breza a Borovica Tatranská Lomnica. V rámci projektov boli do majetku zaradené: rekonštrukcia Základnej školy s materskou školou Dolný Smokovec, kotolne Zdravotné stredisko Tatranská Lomnica, rekonštrukcia bývalej materskej školy Dolný Smokovec. Ďalej do evidencie bol zaradený majetok – infraštruktúra zóna rodinných domov Dolný Smokovec – dažďová kanalizácia. Bezodplatne mesto získalo do svojho majetku hasičské vozidlo Tatra T 148 a staničku na odpad pri bytovom dome Zdravie II Horný Smokovec. Na účte obstarania dlhodobého hmotného majetku sú nedokončené investície – cyklolyžiarska magistrála, infraštruktúra v zóne rodinných domov Dolný Smokovec a iné.

Dlhodobý finančný majetok je identický s minulým rokom a predstavuje účasť mesta v spoločnostiach: TATRY-TEPLO s.r.o., VPS Vysoké Tatry, s.r.o., Tatranská odpadová spoločnosť, s.r.o., Kúpele Nový Smokovec, a.s., Kúpele Štrbské Pleso, a.s., Letisko Poprad-Tatry, a.s., Podtatranská vodárenská spoločnosť, a.s., Podtatranské noviny, vydavateľské družstvo.

**Obežný majetok** v globále poklesol o **79 170 EUR.** U pohľadávok po lehote splatnosti viac ako jeden rok boli zúčtované opravné položky.

Stav pohľadávok mesta k 31. 12. 2014:

- **z daňových príjmov** 62 122 EUR (po korekcii 43 822 EUR)

daň z nehnuteľností 59 199 EUR, daň za ubytovanie 2 923 EUR;

- **z nedaňových príjmov** 195 297 EUR (po korekcii 107 305 EUR)

nájomné, predaj 168 429 EUR, zálohy na energie 3 697 EUR,

odberateľské faktúry 3 408 EUR, poplatok za KO 8 863 EUR,

zo zrušenej príspevkovej organizácie 10 900 EUR.

V zásobách evidujeme sklad kancelárskych potrieb na MsÚ.

Finančný majetok mesta tvoria zostatky na bankových účtoch, v pokladni a ceniny.

Zúčtovanie medzi subjektami verejnej správy tvoria odpisy rozpočtových organizácií.

**Prechodné účty aktív** sú náklady budúcich období poistenie majetku, predplatné a pod.

**Vlastné imanie** v roku 2014 kleslo o **284 086 EUR** z dôvodu opravy nesprávne zúčtovaných položiek z minulých rokov. **Účtovná strata z hospodárenia za rok 2014** bola vykázaná vo výške **93 212 EUR.**

**Prechodné účty pasív** sú výnosy budúcich období, ktoré sa postupne zapájajú vo výške ročných odpisov investícií financovaných zo štátneho rozpočtu alebo fondov EÚ.

**Prehľad o stave a vývoji dlhu k 31. 12. 2014**

Mesto k 31.12.2014 eviduje tieto záväzky:

* voči bankám 296 000 EUR
* voči ŠFRB 4 229 851 EUR
* voči dodávateľom 201 981 EUR
* z miezd 83 389 EUR
* ostatné záväzky 345 234 EUR

|  |  |  |  |  |  |
| --- | --- | --- | --- | --- | --- |
| **P.č.** | **Výška prijatého úveru v EUR** | **Poskyto-vateľ** | **Zabezpečenie úveru** | **Zostatok k 31.12.2014** | **Splatnosť** |
| 1. | 200 000 | ČSOB | Bianco zmenka | 200 000 | r. 2017 |
| 2. | 96 000 | ČSOB | Bianco zmenka | 96 000 | r. 2017 |
| 3. | 576 578 | ŠFRB | ZP – bytovky DS | 415 347 | r. 2035 |
| 4. | 576 578 | ŠFRB | ZP – bytovky TL | 415 347 | r. 2035 |
| 5. | 722 797 | ŠFRB | ZP – bytovka NS | 584 057 | r. 2038 |
| 6. | 988 290 | ŠFRB | ZP – bytovka HS | 868 629 | r. 2040 |
| 7. | 832 980 | ŠFRB | ZP – bytovka TL | 732 123 | r. 2040 |
| 8. | 646 770 | ŠFRB | ZP – Devín DS | 604 730 | r. 2042 |
| 9. | 646 770 | ŠFRB | ZP – COaS DS | 609 618 | r. 2042 |

V roku 2014 bol splatený úver na prípravu projektov z roku 2009 a tiež úver na financovanie Rekonštrukcie ZŠ a MŠ D. Smokovec z roku 2013, ktorý bol jednorázovo splatený po refundácii projektu. Boli prijaté dva investičné úvery na financovanie investičných akcií schválených v kapitálovom rozpočte mesta 200 000 EUR a rekonštrukciu verejného osvetlenia v Dolnom Smokovci 96 000 EUR.

V roku 2014 boli dočerpané úvery zo ŠFRB na financovanie výstavby bytových domov Borovica a Breza v T. Lomnici v sume 293 823 EUR.

Z celkovej sumy záväzkov voči dodávateľom sú **faktúry po lehote splatnosti 61 611 EUR (v roku 2013 to bolo 96 246 EUR a v roku 2012 suma 251 899 EUR).** Záväzky z miezd obsahujú predpis miezd, vrátane odvodov a dane za mesiac december. V ostatných záväzkoch vykazujeme sociálny fond, zábezpeky na nájom bytov a investície nájomníkov do majetku mesta.

**Finančné usporiadanie vzťahov**

V súlade s ustanovením § 16 ods.2 Zákona má mesto finančne usporiadať svoje hospodárenie vrátane finančných vzťahov k zriadeným alebo založeným právnickým osobám, fyzickým osobám - podnikateľom a právnickým osobám, ktorým poskytli finančné prostriedky svojho rozpočtu, ďalej usporiadať finančné vzťahy k štátnemu rozpočtu, štátnym fondom, rozpočtom iných obcí a k rozpočtom VÚC.

Prehľad o prijatých a použitých transferoch z EÚ, ŠR, obce a VÚC je uvedený vyššie.

Obchodné spoločnosti založené mestom predkladajú MZ správu o hospodárení samostatne.

Mesto poskytlo dotácie v súlade s VZN č. 2/2012 o dotáciách právnickým osobám, fyzickým osobám - podnikateľom na podporu všeobecne prospešných služieb, na všeobecne prospešný alebo verejnoprospešný účel. Prehľad o poskytnutých dotáciách sa predkladá mestskému zastupiteľstvu štvrťročne. K 31.12.2014 boli vyúčtované všetky poskytnuté dotácie.

Vyhodnotenie použitia príspevku Združenia cestovného ruchu Vysoké Tatry bolo predložené MZ 19. 2. 2015. Vyhodnotenie použitia príspevku Súkromného centra špeciálnopedagogického poradenstva v Dolnom Smokovci, Súkromného centra pedagogicko – psychologického poradenstva a prevencie v D. Smokovci a Súkromného centra voľného času vo Vyšných Hágoch sú prílohou záverečného účtu.

**Podnikateľská činnosť mesta –** v roku 2014 mesto nevykonávalo podnikateľskú činnosť.

**Konsolidovaný celok**

Mesto ako účtovná jednotka verejnej správy (ďalej ÚJ VS) v zmysle platných právnych predpisov prvýkrát za rok 2009 bolo povinné vykonať konsolidovanú účtovnú závierku (ďalej KÚZ) ako konsolidujúca ÚJ VS (ďalej KÚJ). Konsolidovanými účtovnými jednotkami mesta sú tieto ním zriadené a založené organizácie:

1. Rozpočtové organizácie, ktorých zriaďovateľom je mesto:

ZŠ s MŠ Dolný Smokovec

Základná škola Tatranská Lomnica

Základná umelecká škola Tatranská Lomnica

Mestské kultúrne a osvetové stredisko Starý Smokovec

2. Obchodné spoločnosti so 100 %-nou účasťou mesta

VPS Vysoké Tatry, s.r.o.

TATRY-TEPLO, s.r.o

Účtovné jednotky, v ktorých má mesto ako KÚJ účasť a nespĺňajú podmienky na zahrnutie do konsolidovaného celku.

Podtatranská vodárenská spoločnosť, a.s. Poprad

Kúpele Nový Smokovec, a. s.

Kúpele Štrbské Pleso, a. s.

Letisko - Poprad Tatry, a. s.

Tatranská odpadová spoločnosť, s. r. o.

Podtatranské noviny, vydavateľské družstvo

Konsolidovaná účtovná závierka je zostavená metódou úplnej konsolidácie.

Konsolidovaná účtovná závierka pozostáva z týchto častí, ktoré sú prílohou výročnej správy:

- konsolidovaná súvaha ÚJ VS

- konsolidovaný výkaz ziskov a strát ÚJ VS

- poznámky ku KÚZ

Postup pri použití metódy úplnej konsolidácie:

1. Prispôsobenie účtovných výkazov účtovných jednotiek vstupujúcich do konsolidácie

vytvorenie súčtovej – agregovanej súvahy a súčtového – agregovaného výkazu ziskov a strát

2. Eliminácia – vylúčenie vzájomných transakcií (pohľadávok, záväzkov, nákladov a výnosov)

3. Významnosť konsolidačných rozdielov sa neúčtuje do výšky 3% z celkového konsolidovaného majetku. Jedná sa najmä o vzťahy so spoločnosťou Tatry Teplo s.r.o., kde nie je možné vyčísliť výšku skutočných nákladov za energie k 31.12. a tým vznikajú medzi konsolidovanými celkami opakované rozdiely.

**Záver**

Mesto Vysoké Tatry ako konsolidujúca ÚJ a ním konsolidované ÚJ tvoria celok, ktorým mesto zabezpečuje výkon samosprávnych činností ale aj činností vrámci prenesených kompetencií štátu na mesto v zmysle platných právnych predpisov. Sledovanie hospodárenia mesta ako konsolidovaného celku je stale vo dvoch líniach: rozpočtovej a účtovnej. Pre sledovanie toku peňazí a rozpočtu mesta je dôležitá rozpočtová oblasť, ktorá je sledovaná za mesto a jeho rozpočtové organizácie ako súčasť rozpočtu mesta. Obchodná organizácia do rozpočtu mesta vstupuje cez fakturáciu svojich výkonov a platbami za prenajatý majetok od mesta. Konsolidovaná účtovná závierka nie je účtovnou závierkou zostavenou za účelom vykázania plnenia rozpočtu. Jej základným účelom je poskytnúť informácie o konsolidovanom celku ako o jednej ekonomickej jednotke, aby sa zabezpečilo lepšie riadenie konsolidovaného celku, jeho majetku a záväzkov, nákladov a výnosov tak, aby účtovné jednotky do nej zahrňované boli jednou ekonomickou jednotkou akoby boli len vnútropodnikovými útvarmi aj keď majú právnu subjektivitu. Umožňuje komplexný pohľad na konsolidovaný celok s možnosťou riadenia súčasnej situácie ale aj perspektívy a plánovania všetkých súčastí mesta ako jedného celku.

|  |
| --- |
|  |